Auderghem - Oudergem - Wikipedia, déi fräi Enzyklopedie

# Auderghem - Oudergem

### Vu Wikipedia, der fräier Enzyklopedie.

Auderghem (rout) an der Regioun Bréissel

Auderghem op franséisch, Oudergem op hollännesch, ass eng vun den 19 Gemenge vun der Haaptstadregioun Bréissel. An der Gemeng liewen 29.265 Awunner (1. Januar 2005) op 10,5 km².

Auderghem läit am Südoste vu Bréissel a grenzt un d'Bréisseler Gemenge Watermael-Boitsfort, Ixelles, Etterbeek a Woluwé-Saint-Pierre an un d'flämesch Gemenge Tervuren an Overijse. En Deel vun der Forêt de Soignes (nl.:Zoniënwoud), dem grousse Bëschgebitt am Südoste vu Bréissel, läit an der Gemeng.

Historesch huet sech Auderghem laangscht der Strooss vu Bréissel op Namouer entwéckelt, mam Duerfkäer ronderëm d'Kierch Ste Anne. Virmoleg Abteien, d'Rout Klouschter (Rouge-Cloître - Rood Klooster) an d'Probstei vu Val-Duchesse (Hertoginnendal) leien hei. 1863 gouf et eng eegestänneg Gemeng. Bis um Ufank vum 20. Joerhonnert war Auderghem eng ländlech Gemeng, déi virun allem vun Aktivitéite ronderëm de Bësch gelieft huet.

Val-Duchesse gehéiert dem belsche Staat a gëtt fir Regierungskonklaven oder -emfäng genotzt. An den 1950er Joeren ass hei eng diplomatesch Aarbechtsgrupp zesummekomm, déi déi Réimesch Traitéën ausgeschafft huet.

## [Änneren] Um Spaweck

- Offizielle Site vun der Gemeng
- Kaart

Gemengen an der Haaptstadregioun Bréissel

Franséisch Nimm: Anderlecht | Auderghem | Berchem-Sainte-Agathe | Bruxelles | Etterbeek | Evere | Forest | Ganshoren | Ixelles | Jette | Koekelberg | Molenbeek-Saint-Jean | Saint Gilles | Saint-Josse-ten-Noode | Schaerbeek | Uccle | Watermael-Boitsfort | Woluwe-Saint-Lambert | Woluwe-Saint-Pierre

Hollännesch Nimm: Anderlecht | Brussel | Elsene | Etterbeek | Evere | Ganshoren | Jette | Koekelberg | Oudergem | Schaarbeek | Sint-Agatha-Berchem | Sint-Gillis | Sint-Jans-Molenbeek | Sint-Joost-ten-Node | Sint-Lambrechts-Woluwe | Sint-Pieters-Woluwe | Ukkel | Vorst | Watermaal-Bosvoorde |

Vun "http://lb.wikipedia.org../../../a/u/d/Auderghem_-_Oudergem_79ca.html"

Categories: Bréissel (Haaptstadregioun) | Belsch Uertschaften

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Català
- Deutsch
- English
- Español
- Esperanto
- Français
- Limburgs
- Nederlands